钦定古今图书集成/明伦汇编/氏族典/第033卷 > 《王圻续文献通考》 > 宗鲁
## 钦定古今图书集成/明伦汇编/氏族典/第033卷 > 《王圻续文献通考》 > 宗鲁

按《左传昭公二十年》：卫公孟絷狎齐豹，夺之司寇。与
鄄，有役则反之，无则取之，故齐豹作乱。初，齐豹见宗
鲁于公孟，为骖乘焉。将作乱，而谓之曰：“‘公孟之不善，
子所知也。勿与乘，吾将杀之’。对曰：‘吾由子事公孟，闻
难而逃，是僣子也。子行事乎？吾将死之。以周事子而
归死于公孟，其可也’。”丙辰，卫侯在平寿，公孟有事于
《盖获》之门外，齐子氏帷于门外而伏甲焉。使祝蛙寘
戈于车，薪以当门，使一乘从公孟以出，使华齐御公
孟，宗鲁骖乘及闳中。齐氏用戈击公孟，宗鲁以背蔽
之，断肱以中公孟之肩，皆杀之。